**ชื่อเรื่อง**  รายงานการใช้แบบฝึกการพัฒนาการเขียนสะกดคำ สระเปลี่ยนรูปและสระลดรูป
 กลุ่มสาระการเรียนรู้ภาษาไทย ชั้นประถมศึกษาปีที่ 1

**ผู้ศึกษา** นางจิรานี สำราญ

**หน่วยงาน** โรงเรียนบ้านบางเทา สำนักงานเขตพื้นที่การศึกษาประถมศึกษาภูเก็ต

**ปีการศึกษา** 2555

**บทคัดย่อ**

 การศึกษาครั้งนี้มีวัตถุประสงค์ เพื่อสร้างและหาประสิทธิภาพของแบบฝึกการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่ 1 โรงเรียนบ้านบางเทา สำนักงานเขตพื้นที่การศึกษาประถมศึกษาภูเก็ต เพื่อเปรียบเทียบผลสัมฤทธิ์ทางการเรียนการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่ 1 โรงเรียนบ้านบางเทา สำนักงานเขตพื้นที่การศึกษาประถมศึกษาภูเก็ต และเพื่อศึกษาความพึงพอใจของนักเรียนที่มีต่อการจัดกิจกรรมการเรียนรู้โดยใช้แบบฝึกการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่ 1 โรงเรียนบ้านบางเทา สำนักงานเขตพื้นที่การศึกษาประถมศึกษาภูเก็ต ประชากรที่ใช้ในการศึกษาคือ นักเรียนชั้นประถมศึกษาปีที่ 1/3 โรงเรียนบ้านบางเทา สังกัดสำนักงานเขตพื้นที่การศึกษาประถมศึกษาภูเก็ต ภาคเรียนที่ 2 ปีการศึกษา 2555 จำนวน 30 คน เครื่องมือที่ใช้ในการศึกษาครั้งนี้ประกอบด้วย 1) แบบฝึกการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่ 1 จำนวน 5 เล่ม 2) แบบทดสอบวัดผลสัมฤทธิ์ทางการเรียน และ 3) แบบสอบถามความพึงพอใจ การวิเคราะห์ข้อมูลหาค่าเฉลี่ย ส่วนเบี่ยงเบนมาตรฐาน การหาประสิทธิภาพของบทเรียน ค่าความยากง่าย ค่าอำนาจจำแนก ค่าความเชื่อมั่น

 **ผลการศึกษา พบว่า**

1. ประสิทธิภาพของแบบฝึกการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่ 1 มีประสิทธิภาพ 81.94/84.00 สูงกว่าเกณฑ์ที่กำหนดไว้
2. นักเรียนมีผลสัมฤทธิ์ทางการเรียนสูงขึ้นหลังการใช้แบบฝึกการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่1 คิดเป็นร้อยละ 85.50
3. นักเรียนที่เรียนด้วยแบบฝึกการพัฒนาการเขียนสะกดคำ สระเปลี่ยนรูปและสระลดรูป กลุ่มสาระการเรียนรู้ภาษาไทย ชั้นประถมศึกษาปีที่ 1 มีความพึงพอใจอยู่ในระดับมากที่สุด